**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2024 M. VASARIO 8 D. SPRENDIMO NR. T1-48 „DĖL PLUNGĖS RAJONO SAVIVALDYBĖS 2024–2026 METŲ STRATEGINIO VEIKLOS PLANO PATVIRTINIMO“ IR JĮ KEITUSIO SPRENDIMO PAKEITIMO**

2024 m. balandžio 25 d. Nr.T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės 2024–2026 metų strateginio veiklos plano priedus, patvirtintus Plungės rajono savivaldybės tarybos 2024 m. vasario 8 d. sprendimu Nr. T1-48 „Dėl Plungės rajono savivaldybės 2024–2026 metų strateginio veiklos plano patvirtinimo“ (kartu su 2024 m. kovo 28 d. sprendimu Nr. T1-89), ir išdėstyti nauja redakcija (pridedama):

„1. 2024–2026 metų 001 Ugdymo kokybės, sporto ir modernios aplinkos užtikrinimo programos uždaviniai, priemonės, asignavimai ir kitos lėšos, 1.1 priedas.

1.1. 001 Ugdymo kokybės, sporto ir modernios aplinkos užtikrinimo programos uždaviniai, priemonės ir jų stebėsenos rodikliai, 2.1 priedas.

2. 2024–2026 metų 002 Ekonominės ir projektinės veiklos programos uždaviniai, priemonės, asignavimai ir kitos lėšos, 1.2 priedas.

2.1. 002 Ekonominės ir projektinės veiklos programos uždaviniai, priemonės ir jų stebėsenos rodikliai, 2.2 priedas.

3. 2024–2026 metų 004 Socialiai saugios ir sveikos aplinkos kūrimo programos uždaviniai, priemonės, asignavimai ir kitos lėšos, 1.4 priedas.

3.1. 004 Socialiai saugios ir sveikos aplinkos kūrimo programos uždaviniai, priemonės ir jų stebėsenos rodikliai, 2.4 priedas.

4. 2024–2026 metų 008 Infrastruktūros objektų priežiūros ir ūkinių subjektų rėmimo programos uždaviniai, priemonės, asignavimai ir kitos lėšos, 1.8 priedas.

4.1. 008 Infrastruktūros objektų priežiūros ir ūkinių subjektų rėmimo programos uždaviniai, priemonės ir jų stebėsenos rodikliai, 2.8 priedas.“

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Strateginio planavimo ir investicijų skyriaus vedėja Žaneta Vaitkuvienė

Sprendimą rengė l. e. Strateginio planavimo ir investicijų skyriaus vedėjo pavaduotojo pareigas Ingrida Stanienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2024 M. VASARIO 8 D. SPRENDIMO NR. T1-48 „DĖL PLUNGĖS RAJONO SAVIVALDYBĖS 2024–2026 METŲ STRATEGINIO VEIKLOS PLANO PATVIRTINIMO“ IR JĮ KEITUSIO SPRENDIMO PAKEITIMO“**

2024 m. balandžio 9 d.

Plungė

**1. Parengto sprendimo projekto tikslai, uždaviniai.** Pakeisti Plungės rajono savivaldybės tarybos 2024 m. vasario 8 d. sprendimu Nr. T1-48 „Dėl Plungės rajono savivaldybės 2024–2026 metų strateginio veiklos plano patvirtinimo“ (kartu su 2024 m. kovo 28 d. sprendimu Nr. T1-89) patvirtintus Plungės rajono savivaldybės 2024–2026 metų strateginio veiklos plano priedus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Pakeisti Plungės rajono savivaldybės tarybos 2024 m. vasario 8 d. sprendimu Nr. T1-48 „Dėl Plungės rajono savivaldybės 2024–2026 metų strateginio veiklos plano patvirtinimo“ (kartu su 2024 m. kovo 28 d. sprendimu Nr. T1-89) patvirtintus Plungės rajono savivaldybės 2024–2026 metų strateginio veiklos plano priedus ir išdėstyti juos nauja redakcija:

„1. 2024–2026 metų 001 Ugdymo kokybės, sporto ir modernios aplinkos užtikrinimo programos uždaviniai, priemonės, asignavimai ir kitos lėšos, 1.1 priedas.

1.1. 001 Ugdymo kokybės, sporto ir modernios aplinkos užtikrinimo programos uždaviniai, priemonės ir jų stebėsenos rodikliai, 2.1 priedas.

2. 2024–2026 metų 002 Ekonominės ir projektinės veiklos programos uždaviniai, priemonės, asignavimai ir kitos lėšos, 1.2 priedas.

2.1. 002 Ekonominės ir projektinės veiklos programos uždaviniai, priemonės ir jų stebėsenos rodikliai, 2.2 priedas.

3. 2024–2026 metų 004 Socialiai saugios ir sveikos aplinkos kūrimo programos uždaviniai, priemonės, asignavimai ir kitos lėšos, 1.4 priedas.

3.1. 004 Socialiai saugios ir sveikos aplinkos kūrimo programos uždaviniai, priemonės ir jų stebėsenos rodikliai, 2.4 priedas.

4. 2024–2026 metų 008 Infrastruktūros objektų priežiūros ir ūkinių subjektų rėmimo programos uždaviniai, priemonės, asignavimai ir kitos lėšos, 1.8 priedas.

4.1. 008 Infrastruktūros objektų priežiūros ir ūkinių subjektų rėmimo programos uždaviniai, priemonės ir jų stebėsenos rodikliai, 2.8 priedas.“

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą įstaigų planai bus lygūs su patvirtintu finansavimu.

**4. Lėšų poreikis ir finansavimo šaltiniai.** Teikiami asignavimų valdytojų raštuose.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Sprendimas parengtas vadovaujantis įstaigų pateiktais skaičiavimais, suderintais su Savivaldybės administracijos specialistais ir Savivaldybės meru.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės, priėmus šį sprendimą, nėra, vertinimas neatliekamas.

**8. Nurodyti, kieno iniciatyva sprendimo projektas parengtas.** Strateginio planavimo ir investicijų skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbiama.** Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

001 programos priemonėje „Alsėdžių Stanislovo Narutavičiaus gimnazijos veikla (TP)“ padidinamos pajamų už prekes ir paslaugas SB (SP) lėšos 7,0 tūkst. eurų. Gaunamos papildomos įstaigos pajamos. Plungės rajono Alsėdžių Stanislovo Narutavičiaus gimnazijos 2024 m. balandžio 4 d. raštas Nr. AGB-24.

001 programos priemonėje „Liepijų mokyklos veikla (TP)“ padidinamos pajamų už prekes ir paslaugas SB (SP) lėšos 4,8 tūkst. eurų. Gaunamos papildomos įstaigos pajamos. Plungės rajono Liepijų mokyklos 2024 m. balandžio 8 d. raštas Nr. AGB-26.

001 programos priemonėje „Specialiojo ugdymo centro veikla“ padidinamos valstybės biudžeto dotacijos SB (VB) lėšos 31,306 tūkst. eurų. Lietuvos Respublikos švietimo, mokslo ir sporto ministro 2024 m. vasario 8 d. įsakymas Nr. V-144 „Dėl lėšų, skirtų pareigybėms steigti ir išlaikyti regioniniuose specialiojo ugdymo centruose, apskaičiavimo ir paskirstymo“. Švietimo ir sporto skyriaus 2024 m. balandžio 8 d. raštas Nr. A20-1138.

001 programos priemonėje „Lopšelio-darželio „Nykštukas“ veikla“ padidinamos valstybės biudžeto dotacijos SB (VB) lėšos 0,998 tūkst. eurų, priemonėje „Lopšelio-darželio „Raudonkepuraitė“ veikla“ padidinamos valstybės biudžeto dotacijos SB (VB) lėšos 3,550 tūkst. eurų, priemonėje „Lopšelio-darželio „Rūtelė“ veikla“ padidinamos valstybės biudžeto dotacijos SB (VB) lėšos 1,983 tūkst. eurų, priemonėje „Lopšelio-darželio „Saulutė“ veikla“ padidinamos valstybės biudžeto dotacijos SB (VB) lėšos 1,890 tūkst. eurų, priemonėje „Lopšelio-darželio „Vyturėlis“ veikla“ padidinamos valstybės biudžeto dotacijos SB (VB) lėšos 0,939 tūkst. eurų. Viso programoje valstybės biudžeto dotacijos SB (VB) lėšos padidinamos 9,360 tūkst. eurų. Lietuvos Respublikos švietimo, mokslo ir sporto ministro 2024 m. kovo 20 d. įsakymas Nr. V-321 „Dėl lėšų skyrimo vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal ir pedagoginių darbuotojų papildomam darbui apmokėti ir šių lėšų paskirstymo pagal savivaldybes ir valstybines mokyklas patvirtinimo“. Švietimo ir sporto skyriaus 2024 m. balandžio 8 d. raštas Nr. A20-1138.

001 programos priemonėje „Ugdymo kokybės užtikrinimas“ sumažinamos valstybės biudžeto dotacijos SB (VB) lėšos 49,6 tūkst. eurų, priemonėje „„Ryto“ pagrindinės mokyklos veikla“ sumažinamos valstybės biudžeto dotacijos SB (VB) lėšos 3,2 tūkst. eurų, o priemonėje „Alsėdžių Stanislovo Narutavičiaus gimnazijos veikla“ padidinamos valstybės biudžeto dotacijos SB (VB) lėšos 5,5 tūkst. eurų, priemonėje „„Babrungo“ progimnazijos veikla“ padidinamos valstybės biudžeto dotacijos SB (VB) lėšos 5,3 tūkst. eurų, priemonėje „Akademiko Adolfo Jucio progimnazijos veikla“ padidinamos valstybės biudžeto dotacijos SB (VB) lėšos 5,5 tūkst. eurų, priemonėje „Kulių gimnazijos veikla“ padidinamos valstybės biudžeto dotacijos SB (VB) lėšos 8,7 tūkst. eurų, priemonėje „Liepijų mokyklos veikla“ padidinamos valstybės biudžeto dotacijos SB (VB) lėšos 5,5 tūkst. eurų, priemonėje „„Saulės“ gimnazijos veikla“ padidinamos valstybės biudžeto dotacijos SB (VB) lėšos 5,9 tūkst. eurų, priemonėje „Senamiesčio mokyklos veikla“ padidinamos valstybės biudžeto dotacijos SB (VB) lėšos 5,9 tūkst. eurų, priemonėje „Specialiojo ugdymo centro veikla“ padidinamos valstybės biudžeto dotacijos SB (VB) lėšos 5,0 tūkst. eurų, priemonėje „Žemaičių Kalvarijos Motiejaus Valančiaus gimnazijos veikla“ padidinamos valstybės biudžeto dotacijos SB (VB) lėšos 5,5 tūkst. eurų. Mokymo lėšų perskirstymo 2024 m. balandžio 3 d. protokolu Nr. LK-99 skirtos mokymo lėšos kintamajai daliai. Švietimo ir sporto skyriaus 2024 m. balandžio 8 d. raštas Nr. A20-1138.

002 programos priemonėje „Investicijų ir kitų projektų, skirtų 2014–2020 m. nacionalinei pažangos programai / ES fondų investicijų programai, vykdymas“ padidinamos Savivaldybės biudžeto SB(SP) lėšos 117,6 tūkst. eurų. Savivaldybės tarybos 2024 m. kovo 28 d. sprendimas Nr. T1-84.

008 programos priemonėje „Savivaldybės infrastruktūros plėtra tikslinėmis lėšomis“ sumažinamos Savivaldybės biudžeto SB (SP) lėšos 117,6 tūkst. eurų. Savivaldybės tarybos 2024 m. kovo 28 d. sprendimas Nr. T1-84.

004 programos priemonėje „„Plungės autobusų parkas“ veiklos gerinimas“ padidinamos Savivaldybės biudžeto SB lėšos 245,0 tūkst. eurų, priemonės „Keleivių ir moksleivių pavėžėjimo užtikrinimas“ sumažinamos Savivaldybės biudžeto SB lėšos 245,0 tūkst. eurų. UAB „Plungės autobusų parkas“ yra poreikis stiprinti kapitalo bazę, kad ji turėtų galimybių vykdyti investicijas, siekdama atsiliepti į šiuos jos veiklą reglamentuojančius dokumentus:

a. 2021–2030 metų nacionalinis pažangos planas, kuriuo nustatyti pagrindiniai valstybėje siekiami pokyčiai, užtikrinantys pažangą socialinėje, ekonominėje, aplinkos ir saugumo srityse. Plano 6 tikslas „Užtikrinti gerą aplinkos kokybę ir gamtos išteklių naudojimo darną, saugoti biologinę įvairovę, švelninti Lietuvos poveikį klimato kaitai ir didinti atsparumą jos poveikiui“, 6.1 uždavinys „Didinti atsinaujinančių ir alternatyvių degalų vartojimą transporto sektoriuje, skatinti darnų įvairiarūšį judumą ir mažinti transporto sukeliamą aplinkos taršą“.

b. 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programa, į kurią įtraukti 2021–2030 metų Nacionalinio pažangos plane numatyti įgyvendinti uždaviniai, kuriuos pavesta įgyvendinti Susisiekimo ministerijai (toliau – SM) pagal ministerijos veiklos sritį „Transportas ir ryšiai“ ir nustatytus pasiekti tikslus. Bendrovei būtina investuoti siekiant prisidėti prie 2022–2030 metų susisiekimo plėtros programos 1 problemos „Transporto sektorius generuoja didžiausią šiltnamio efektą sukeliančių dujų ir transportui būdingų oro teršalų dalį Lietuvoje“ – ir ją detalizuojančios priežasties „Trūksta alternatyviųjų netaršių transporto priemonių keleiviams ir kroviniams vežti“ sprendimo.

c. 2022–2030 metų plėtros programos valdytojos Lietuvos Respublikos susisiekimo ministerijos pažangos priemonės Nr. 10-001-06-01-01 „Skatinti alternatyviųjų degalų naudojimą transporto sektoriuje“ aprašas. Apraše numatyta veikla 3. „Miesto ir priemiestinio viešojo transporto priemonių parko atnaujinimas, skatinant naudoti visai netaršias transporto priemones“.

d. UAB „Plungės autobusų parkas“ strateginis veiklos planas 2022–2024 metams. Plane numatytas 1 tikslas „Viešojo susisiekimo autobusais ir kitų paslaugų gerinimas“, 1.1 uždavinys „Užtikrinti, kad susisiekimas viešuoju transportu vietiniais maršrutais būtų patrauklus, patogus, šiuolaikiškas bei atitinkantis kokybės reikalavimus.“, 1.1.3 priemonė „Autobusų parko atnaujinimas / modernizavimas“.

e. Lietuvos Respublikos susisiekimo ministro valdymo sričių 2023−2025 metų strateginis veiklos planas. Plane numatyta 10-001 programa „Transporto ir ryšių politikos įgyvendinimas“, 10-001-06-01 (P) uždavinys „Didinti energijos iš atsinaujinančių energijos išteklių dalį ir alternatyviųjų degalų vartojimą transporto sektoriuje, skatinti darnų įvairiarūšį judumą ir mažinti transporto sukeliamą aplinkos taršą“, 10-001-06-01-01 (PP) priemonė „Skatinti alternatyviųjų degalų naudojimą transporto sektoriuje“.

f. Lietuvos transporto infrastruktūros plėtros iki 2030 m. planas. Plane numatytas 1 prioritetas „Aplinkai ir visuomenei draugi kas susisiekimas“, 1.1. tikslas „Ekologiškas susisiekimas“, 1.1.2 uždavinys „Mažos ŠESD emisijos ir taršos transporto infrastruktūros skatinimas, plėtra ir priežiūra“, 1.1.2.1 priemonė „Mažos ŠESD emisijos automobilių transporto infrastruktūros skatinimas, plėtra ir priežiūra“.

g. Lietuvos Respublikos alternatyviųjų degalų įstatymas. Įstatymo nuostata, kad nuo 2029 m. sausio 1 d. visas viešasis keleivių vežimo keliais transportas, įskaitant taksi ir pavėžėjimo paslaugas teikiančių asmenų transporto priemones, turi būti pritaikytas naudoti alternatyviuosius degalus.

UAB „Plungės autobusų parkas“ planuoja atsinaujinti bendrovės autobusų parką, įsigyjant 6 naujus elektros energiją naudojančius autobusus. Elektrinių autobusų įsigijimui reikės apie 2 183 000 eurų investicijų, tačiau tokių lėšų bendrovė neturi, todėl prašo prisidėti padidinant UAB „Plungės autobusų parkas“ įstatinį kapitalą 980,0 tūkst. eurų.

Savivaldybės biudžete nesat viršplaninių lėšų ir vadovaujantis Uždarųjų akcinių bendrovių įstatymo 45 str. galimybe, bendrovės išleistas akcijas apmokėti per akcijų pasirašymo sutartyje nustatytą terminą, kuris negali būti ilgesnis kaip 12 mėnesių nuo akcijų pasirašymo sutarties sudarymo dienos, sprendimo projekte numatomi pakeitimai - 245 tūkst. eurų padidinti priemonei „Plungės autobusų parkas“ veiklos gerinimas (PP)“, apmokėti įstatymu privalomus 25 procentus išleistoms naujoms akcijoms (980 tūkst. eurų x 25 proc.= 245 tūkst. eurų). Likusi suma 735,0 tūkst. eurų būtų planuojama 2025 m. UAB „Plungės autobusų parkas“ 2024-04-05 raštas Nr. AGB-25.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Teisingas biudžeto lėšų panaudojimas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

L. e. Strateginio planavimo ir investicijų skyriaus

vedėjo pavaduotojo pareigas Ingrida Stanienė