**Projektas**

|  |
| --- |
| **PLUNGĖS RAJONO SAVIVALDYBĖS  TARYBA** |
| **SPRENDIMAS**  **DĖL** **VIEŠOSIOS ĮSTAIGOS PLUNGĖS BENDRUOMENĖS CENTRO GRUPINIO GYVENIMO NAMŲ SOCIALINĖS GLOBOS PASLAUGŲ KAINŲ NUSTATYMO** |
| 2024 m. balandžio 25 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos socialinių paslaugų įstatymo 26 straipsnio 3 dalimi, įgyvendindama Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės [2006 m. spalio 10 d. nutarimu Nr. 978](http://www3.lrs.lt/pls/inter3/dokpaieska.showdoc_l?p_id=284148&p_query=&p_tr2=2) „Dėl  Socialinių paslaugų finansavimo ir lėšų apskaičiavimo metodikos patvirtinimo“, 21 punktą ir atsižvelgdama į Viešosios įstaigos Plungės bendruomenės centro 2024 m. balandžio 4 d. raštą Nr. 27 „Dėl socialinės globos kainos patvirtinimo“, Plungės rajono savivaldybės taryba n u s p r e n d ž i a:

1. Patvirtinti Viešosios įstaigos Plungės bendruomenės centro grupinio gyvenimo namų socialinės globos paslaugų kainas:

1.1. vienam asmeniui su negalia – 1 610,00 Eur per mėnesį;

1.2. vienam asmeniui su sunkia negalia – 1 700,00 Eur per mėnesį.

2. Nustatyti, kad šis sprendimas įsigalioja 2024 m. gegužės 1 d.

3. Paskelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Teisės, personalo ir civilinės metrikacijos skyriaus vedėjas Vytautas Tumas

Finansų, biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Socialinės paramos skyriaus vedėja Jolanta Puidokienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **,,DĖL VIEŠOSIOS ĮSTAIGOS PLUNGĖS BENDRUOMENĖS CENTRO GRUPINIO GYVENIMO NAMŲ SOCIALINĖS GLOBOS PASLAUGŲ KAINŲ NUSTATYMO“** |
| 2024 m. balandžio 8d.  Plungė |

**1. Parengto teisės akto projekto tikslai, uždaviniai, problemos esmė.**

Sprendimo projektas tikslas – nustatyti socialinės globos paslaugų kainas asmeniui su negalia ir asmeniui su sunkia negalia, kurios planuojamos pradėti teikti nuo 2024 m. gegužės 1 d. Ši veikla pavesta vykdyti Viešajai įstaigai Plungės bendruomenės centrui (toliau – Bendruomenės centras). Plungės rajono savivaldybei įgyvendinant projektą „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajono savivaldybėje“, yra pastatyti du grupinio gyvenimo namai šiais adresais: Rasytės g. 6, Plungė ir Mendeno g. 2J, Plungė. Šiuo etapu įgyvendinant pertvarkos projektą asmenims su proto ir (ar) psichikos negalia numatyta įrengti 20 apgyvendinimo vietų. 10 asmenų bus apgyvendinti parsivežant iš Dūseikių socialinės globos įstaigos, likę bus apgyvendinti asmenys iš vietos bendruomenės. Neužpildžius visų namų vietų bus galimybė šią paslaugą parduoti gretimų savivaldybių gyventojams. Taip pat numatyta ir trečio Grupinio gyvenimo namų rekonstrukcija, adresu Birutės g. 6, Plungė. Todėl būtina nustatyti socialinės globos paslaugų kainas, norint sudaryti mokėjimo sutartis.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 15 straipsnio 2 dalies 29 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės [2006 m. spalio 10 d. nutarimu Nr. 978](http://www3.lrs.lt/pls/inter3/dokpaieska.showdoc_l?p_id=284148&p_query=&p_tr2=2) „Dėl  Socialinių paslaugų finansavimo ir lėšų apskaičiavimo metodikos patvirtinimo“, 21 punktu.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimo projektą bus nustatytos paslaugų kainų Grupinio gyvenimo namuose teikiamoms socialinės globos paslaugoms. Kainos reikalingos norint sudaryti sutartis dėl mokėjimo už gaunamas paslaugas.

**4. Lėšų poreikis ir finansavimo šaltiniai.**

Sprendimo įgyvendinimui reikės valstybės ir Savivaldybės biudžeto lėšų. Plungės rajono savivaldybės biudžete 2024 metams numatytos šioms paslaugoms įgyvendinti lėšos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas.

**7. Sprendimo projekto antikorupcinis vertinimas.**

Vadovaujantis Lietuvos Respublikos korupcijos prevencijos įstatymo 8 straipsnio 1 dalies 8 punktu atliekamas antikorupcinis vertinimas. Pažyma pridedama.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Socialinės paramos skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Viešajai įstaigai Plungės bendruomenės centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

PRIDEDAMA. VšĮ Plungės bendruomenės centro 2024 m. balandžio 4 d. raštas Nr. 27 „Dėl socialinės globos kainos patvirtinimo“.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Socialinės paramos skyriaus vedėja Jolanta Puidokienė