PATVIRTINTA

Plungės rajono savivaldybės

tarybos 2024 m. balandžio 25 d.

sprendimu Nr. T1-

**VALSTYBĖS IR SAVIVALDYBĖS BIUDŽETO LĖŠŲ, SKIRTŲ AKREDITUOTAI VAIKŲ DIENOS SOCIALINEI PRIEŽIŪRAI ORGANIZUOTI IR TEIKTI, SKYRIMO IR PERVEDIMO SUTARTIS**

20 m. d. Nr.

Plungė

Plungė rajono savivaldybės administracija, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(asmens pareigos, vardas, pavardė) v*eikiančio (-ios) pagal \_\_\_\_\_\_\_\_\_\_\_\_\_\_ (toliau – Savivaldybės administracija),

ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(vaikų dienos centras )* *(atstovo pareigos, vardas, pavardė)*

veikiančio (-ios) pagal \_\_\_\_\_\_\_\_\_\_\_\_\_ (toliau –Vykdytojas),

toliau kartu vadinami Šalimis, o kiekvienas atskirai – Šalimi, sudarė šią Valstybės ir Savivaldybės biudžeto lėšų, skirtų akredituotai vaikų dienos socialinei priežiūrai organizuoti ir teikti, skyrimo ir pervedimo sutartį (toliau – Sutartis).

**I. SUTARTIES DALYKAS**

1. Šia Sutartimi nustatoma valstybės biudžeto ir Savivaldybės biudžeto lėšų pervedimo Vykdytojui tvarka ir terminai, lėšų naudojimo sąlygos, atsiskaitymo už jų panaudojimą tvarka ir terminai Vykdytojui vykdant vaikų dienos socialinę priežiūrą, skiriant lėšas Savivaldybės vaikų dienos socialinei priežiūrai organizuoti ir teikti.

**II. SUTARTIES SUMA**

1. Akredituotų vaikų dienos socialinės priežiūros paslaugų finansavimas: 
   1. valstybės biudžeto lėšų \_\_\_\_\_eurų. Skirta suma paskirstoma ketvirčiais pagal Programos sąmatą (Forma B1);

2.2. Savivaldybės biudžeto lėšų sumos dydis yra kintamas, jis priklauso nuo vaikų dienos centrą lankančių vaikų skaičiaus per mėnesį, skiriant kiekvienam vaikui po \_\_\_\_\_ eurų per mėnesį, o su negalia ir (ar) vaiko, turinčio specialiųjų ugdymosi poreikių, po \_\_\_\_\_ eurai per mėnesį, vaikų dienos socialinės priežiūros paslaugoms finansuoti. Suma paskirstoma ketvirčiais pagal Programos sąmatą (Forma B1).

**III. SUTARTIES ŠALIŲ TEISĖS IR PAREIGOS**

1. Šia Sutartimi Savivaldybės administracija įsipareigoja:
   1. pervesti Sutarties 2.1 ir 2.2 papunkčiuose nurodytas valstybės ir Savivaldybės biudžeto lėšų sumas į Vykdytojo Sutarties rekvizituose nurodytą sąskaitą pagal pateiktas Savivaldybės administracijos Buhalterinės apskaitos skyriui Programos sąmatas lėšoms gauti, vieną kartą per ketvirtį;
   2. kitam ketvirčiui lėšos pervedamos tik atsiskaičius už praėjusį ketvirtį Buhalterinės apskaitos skyriui iki 5.9.2 ir 5.9.3 papunkčiuose nurodytos datos;
   3. teikti Vykdytojui reikalingą informaciją ir duomenis, kad būtų tinkamai vykdomi Vykdytojo pagal Sutartį prisiimti įsipareigojimai.
2. Savivaldybės administracija turi teisę:
   1. atlikti lėšų, pervestų Vykdytojui, Sutarties 1 punkte nurodytai vaikų dienos socialinei priežiūrai vykdyti, panaudojimo vertinimą ir priežiūrą, vertinant, kaip Vykdytojas laikosi Sutartyje nustatytų įsipareigojimų Sutarties vykdymo vietoje (-ose):

4.1.1. raštu prieš 10 (dešimt) darbo dienų informuojant Vykdytoją apie planuojamą panaudotų lėšų patikrinimą ir nurodant, kurio laikotarpio lėšos bus tikrinamos, kokius dokumentus reikės pateikti;

4.1.2. vertinti, ar lėšos panaudotos pagal tikslinę paskirtį;

* 1. tuo atveju, jeigu nustatoma, lėšų naudojimo pažeidimų:

4.2.1. nustatyti 20 (dvidešimties) darbo dienų terminą pažeidimams pašalinti. Vykdytojas, pašalinęs pažeidimus, apie tai raštu privalo informuoti Savivaldybės administraciją;

4.2.2. reikalauti iš Vykdytojo per Savivaldybės administracijos nustatytą terminą grąžinti netinkamai panaudotas lėšas, o Vykdytojui jų negrąžinus, kreiptis dėl netinkamai panaudotų lėšų priteisimo / išieškojimo Lietuvos Respublikos civilinio proceso kodekso nustatyta tvarka;

* 1. reikalauti, kad Vykdytojas per Savivaldybės administracijos nustatytą terminą pateiktų dokumentus ir duomenis, susijusius su Sutarties vykdymu;
  2. reikalauti iš Vykdytojo patikslinti Sutarties 5.9 papunktyje nurodytas ataskaitas Savivaldybės administracijos nustatytais terminais;
  3. inicijuoti Sutarties nutraukimą prieš terminą, kai Vykdytojas netinkamai vykdo Sutartyje nustatytus įsipareigojimus, turinčius esminės reikšmės Sutarties vykdymui:
     1. nepateikia Savivaldybės administracijai Sutarties 5.9 papunktyje nurodytų ataskaitų arba per Savivaldybės administracijos nustatytą terminą nepašalina pateiktų ataskaitų trūkumų;
     2. nesudaro sąlygų Savivaldybės administracijos atstovams apžiūrėti bei susipažinti su dokumentais, susijusiais su priemonės įgyvendinimu ir Sutarties vykdymu;
     3. netinkamai vykdo kitus Sutartyje nustatytus įsipareigojimus ar pažeidžia galiojančius teisės aktus, turinčius esminės reikšmės Sutarties vykdymui;
  4. atlikti planinius ir neplaninius akredituotos socialinės priežiūros kokybės kontrolės vertinimus;
  5. atlikti kitus veiksmus, užtikrinančius Sutarties vykdymą.

1. Šia Sutartimi Vykdytojas įsipareigoja:
   1. teikti kokybiškas akredituotas vaikų dienos socialinės priežiūros paslaugas vadovaujantis Lietuvos Respublikos socialinės apsaugos ir darbo ministro 2020 m. liepos 10 d. įsakymu Nr. A1-658 „Dėl akredituotos vaikų dienos socialinės priežiūros teikimo reikalavimų ir rekomendacijų patvirtinimo“ ir kitais teisės aktais;
   2. nuolat viešinti savo veiklą;
   3. kaupti, sisteminti dokumentus sudarant, vaiko lankančio dienos centrą, bylą;
   4. iki kito mėnesio 10 d. suvesti Socialinės paramos šeimai informacinėje sistemoje (SPIS) duomenis apie vaikui ir šeimai teiktas vaikų dienos socialinės priežiūros paslaugas;
   5. turėti atskirą banko sąskaitą lėšoms pervesti ir tvarkyti skirtų lėšų apskaitą taip, kad būtų užtikrintas lėšų atsekamumas, apskaitos informacija būtų tinkama, išsami, objektyvi, pateikiama laiku, taip pat laikytis Lietuvos Respublikos įstatymų ir kitų norminių teisės aktų reikalavimų;
   6. pagal Sutartį valstybės biudžeto gautas lėšas, nurodytas 2.1 papunktyje, teikti ir naudoti:
      1. darbuotojų, teikiančių akredituotą vaikų dienos socialinę priežiūrą, kurių pareigybių aprašymuose nustatytos su vaikų dienos socialinės priežiūros organizavimu ir (ar) teikimu, administravimu susijusios funkcijos, darbo užmokesčiui;
      2. socialinio draudimo įmokos, mokamos nuo darbuotojų, teikiančių akredituotą vaikų dienos socialinę priežiūrą, kurių pareigybių aprašymuose nustatytos su vaikų dienos socialinės priežiūros organizavimu ir (ar) teikimu, administravimu susijusios funkcijos, apskaičiuoto darbo užmokesčio;
      3. kvalifikacijos kėlimo išlaidos mokamos darbuotojų, teikiančių akredituotą vaikų dienos socialinę priežiūrą, kurių pareigybių aprašymuose nustatytos su vaikų dienos socialinės priežiūros organizavimu ir (ar) teikimu susijusios funkcijos, profesinės kvalifikacijos kėlimui, įgūdžių ir žinių tobulinimui;
      4. komunalinių paslaugų įsigijimo išlaidos mokamos už patalpų, skirtų akredituotai vaikų dienos socialinei priežiūrai organizuoti ir teikti šildymo, elektros, vandentiekio, kanalizacijos tiekimo paslaugas ir šiukšlių išvežimo paslaugas;
      5. išlaidos mokamos už patalpų, skirtų akredituotai vaikų dienos socialinei priežiūrai organizuoti ir teikti, nuomą;
   7. pagal Sutartį Savivaldybės biudžeto gautas lėšas, nurodytas 2.2 papunktyje, teikti ir naudoti:
      1. vaikų dienos centrą lankančių vaikų maitinimui;
      2. vaikų dienos centrą lankančių vaikų vykimo į organizuojamas išvykas, stovyklas, renginius transporto išlaidoms;
      3. tiesiogiai su akredituotos vaikų dienos socialinės priežiūros veiklos organizavimui susijusioms mažos vertės turinčioms prekėms, priemonėms ir inventoriui įsigyti;

5.7.6. komunalinių paslaugų įsigijimo išlaidos mokamos už patalpų, skirtų akredituotai vaikų dienos socialinei priežiūrai organizuoti ir teikti šildymo, elektros, vandentiekio, kanalizacijos tiekimo paslaugas ir šiukšlių išvežimo paslaugas, ryšio paslaugas;

5.7.7. darbuotojų, teikiančių akredituotą vaikų dienos socialinę priežiūrą, kurių pareigybių aprašymuose nustatytos su vaikų dienos socialinės priežiūros organizavimu ir (ar) teikimu, administravimu susijusios funkcijos, darbo užmokesčiui;

5.7.8. socialinio draudimo įmokos, mokamos nuo darbuotojų, teikiančių akredituotą vaikų dienos socialinę priežiūrą, kurių pareigybių aprašymuose nustatytos su vaikų dienos socialinės priežiūros organizavimu ir (ar) teikimu, administravimu susijusios funkcijos, apskaičiuoto darbo užmokesčio;

5.8. pateikti Savivaldybės administracijos Socialinės paramos skyriui:

5.8.1. ketvirčiui pasibaigus iki kito ketvirčio pirmojo mėnesio 5 dienos pateikti Socialinės paramos skyriui teikiamų vaikų dienos socialinei priežiūros paslaugų suteikimo ataskaitą (Sutarties 3 priedas);

* 1. pateikti Savivaldybės administracijos Buhalterinės apskaitos skyriui:

5.9.1. Dvi programos sąmatas pagal skirtingus finansavimo šaltinius, išskirstytas ketvirčiais (forma B-1 finansų ministro 2018 m. gegužės 31 d. įsakymo Nr. 1K-206 redakcija) (Forma B-1), pateikti pasirašius Sutartį;

5.9.2. ketvirčiui pasibaigus iki kito ketvirčio pirmojo mėnesio 5 dienos Biudžeto išlaidų sąmatos vykdymo ataskaitą, užpildytą pagal Formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (Forma Nr. 2) (pildoma didėjančia tvarka nuo metų pradžios);

5.9.3. ketvirčiui pasibaigus iki kito ketvirčio pirmojo mėnesio 5 dienos Savivaldybės administracijos finansinės apskaitos dokumentų, pagrindžiančių lėšų panaudojimą, suvestinę (Sutarties 1 priedas) teikiama už ataskaitinį ketvirtį;

5.9.4. ketvirčiui pasibaigus iki kito ketvirčio pirmojo mėnesio 5 dienos Savivaldybės administracijos Buhalterinės apskaitos skyriui pateikti Lėšų panaudojimo ataskaitą (Sutarties 2 priedas);

* 1. sudaryti sąlygas Savivaldybės administracijai atlikti Vykdytojui skirtų lėšų naudojimo vertinimą, pareikalavus Savivaldybės administracijos nustatytais terminais pateikti visus prašomus dokumentus ir duomenis, susijusius su Sutarties vykdymu;

5.11. organizuoti vaikų dienos socialinę priežiūrą visiems dienos centrą lankantiems vaikams su kurių tėvais Vaikų dienos centras yra pasirašęs dvišales sutartis;

5.12. raštu informuoti Savivaldybės administraciją apie aplinkybes, dėl kurių nebegalima vykdyti Sutarties arba kurios trukdo ar gali trukdyti tinkamai vykdyti šią Sutartį;

5.13. Savivaldybės administracijos prašymu per 5 (penkias) darbo dienas arba per Savivaldybės administracijos nurodytą terminą pateikti reikalingą informaciją, susijusią su Sutarties 1 punkte nurodytos vaikų dienos socialinės priežiūros vykdymu;

5.14. nepanaudotas Sutarties 2 punkte nurodytas lėšas grąžinti ne vėliau kaip iki einamųjų metų gruodžio 20 d. į Sutartyje nurodytą Savivaldybės administracijos atsiskaitomąją sąskaitą;

5.15. Sutarties 2 punkte nurodytas lėšas, panaudotas ne pagal tikslinę paskirtį ir (ar) nesilaikant jų naudojimą reglamentuojančių teisės aktų nuostatų, grąžinti Savivaldybės administracijai per Savivaldybės administracijos nurodytą terminą į Sutartyje nurodytą Savivaldybės administracijos atsiskaitomąją sąskaitą;

5.16. atsakyti už informacijos ir pateiktų dokumentų teisingumą, tikslumą, pateikimą laiku, gautų lėšų buhalterinės apskaitos tvarkymą teisės aktų nustatyta tvarka. Dėl Vykdytojo kaltės prarastos valstybės ir Savivaldybės biudžeto lėšos Vykdytojo per 3 (tris) darbo dienas turi būti grąžinamos į Savivaldybės administracijos Sutarties nurodytą sąskaitą;

5.17. lėšas, skirtas darbo užmokesčiui, apskaičiuoti vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymo ir kitų teisės aktų nustatyta tvarka;

5.18. savo jėgomis ir lėšomis pašalinti dėl savo kaltės padarytus trūkumus, pažeidžiančius Sutarties sąlygas.

6. Vykdytojas turi teisę:

6.1. gauti iš Savivaldybės administracijos informaciją, reikalingą sutartiniams įsipareigojimams įvykdyti;

6.2. atsisakyti finansavimo bei inicijuoti Sutarties nutraukimą.

**IV. ŠALIŲ ATSAKOMYBĖ**

7. Už sutartinių įsipareigojimų nevykdymą arba netinkamą vykdymą Sutarties Šalys atsako Lietuvos Respublikos teisės aktų nustatyta tvarka.

8. Vykdytojas Lietuvos Respublikos įstatymų nustatyta tvarka atsako už gautų valstybės ir Savivaldybės biudžetų lėšų panaudojimą pagal tikslinę paskirtį, informacijos ir pateiktų dokumentų tikslumą, gautų lėšų buhalterinės apskaitos tvarkymą.

9. Vykdytojas, nevykdantis arba netinkamai vykdantis savo įsipareigojimus pagal Sutartį, privalo atlyginti Savivaldybės administracijai dėl to patirtus nuostolius, kurių nepadengia kiti Sutartyje ar įstatymuose už sutartinių įsipareigojimų nevykdymą ar netinkamą vykdymą numatyti mokėjimai tiek, kiek tai neprieštarauja Lietuvos Respublikos galiojantiems teisės aktams.

**V. NENUGALIMA JĖGA (FORCE MAJEURE)**

10. Nė viena Šalis nėra laikoma pažeidusi Sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos.

11. Nenugalimos jėgos (force majeure) aplinkybių sąvoka apibrėžiama ir Šalių teisės, pareigos ir atsakomybė, esant šioms aplinkybėms, reglamentuojamos Lietuvos Respublikos civilinio kodekso 6.212 straipsniu ir atleidimo nuo atsakomybės esant nenugalimos jėgos (force majeure) aplinkybėms, taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

12. Jei kuri nors Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo dienos, informuoja apie tai kitą Šalį, pateikdama įrodymus, kad ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes bei pranešdama apie aplinkybių pobūdį, galimą trukmė ir tikėtiną poveikį.

13. Pasibaigus nenugalimą jėgą (force majeure) lemiančioms aplinkybėms, Šalis, dėl nenugalimos jėgos negalėjusi vykdyti savo prisiimtų įsipareigojimų, privalo nedelsdama informuoti apie tai raštu kitą Šalį bei atnaujinti savo Sutartimi prisiimtų įsipareigojimų vykdymą.

14. Jeigu nenugalimos jėgos (force majeure) aplinkybės trunka ilgiau kaip 90 dienų, tuomet bet kuri Šalis turi teisė nutraukti šią Sutartį įspėdama apie tai kitą Šalį prieš 10 (dešimt) darbo dienų. Jeigu pasibaigus šiam 10 (dešimties) darbo dienų terminui nenugalimos jėgos (force majeure) aplinkybės vis dar tęsiasi, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

15. Jeigu Šalis laiku kitos Šalies neinformavo, ji privalo kompensuoti kitai Šaliai žalą, kurią ši patyrė dėl laiku nepateiktos informacijos.

**VI . GINČŲ NAGRINĖJIMO TVARKA**

16. Visus ginčus, kylančius iš dėl šios Sutarties ar su ja susijusius, Šalys sprendžia derybomis. Derybų pradžia laikoma diena, kurią viena iš Šalių pateikė raštu kitai Šaliai pasiūlymą pradėti derybas.

17. Nepavykus ginčo išspręsti derybomis per 14 (keturiolika) kalendorinių dienų nuo derybų pradžios, bet koks ginčas sprendžiamas Lietuvos Respublikos teismuose, vadovaujantis Lietuvos Respublikos teisės aktų nustatyta tvarka.

**VII. ASMENS DUOMENŲ APSAUGA**

18. Vykdant šios Sutarties 1 punkte nurodytą priemonę, asmens duomenys yra tvarkomi remiantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, kitais asmens duomenų apsaugą reglamentuojančiais teisės aktais.

19. Asmens duomenys Šalių tarpusavyje teikiami tokia apimtimi, kokia yra būtina tinkamai vykdyti Sutarties įsipareigojimus.

20. Abi Šalys, vykdydamos Sutartyje numatytus įsipareigojimus, turi pareigą iš kitos Šalies gautus asmens duomenis tvarkyti tik tuomet, kai tai yra reikalinga konkrečioms funkcijoms atlikti ir tokia apimtimi, kuri privaloma atitinkamiems tikslams pasiekti.

**VIII. SUTARTIES PAKEITIMO SĄLYGOS**

21. Sutartis keičiama Sutarties Šalims pasirašant susitarimą, kai keičiasi šios Sutarties vykdymo sąlygos ar dėl kitų Sutartyje nenumatytų aplinkybių, turinčių įtakos šiai Sutarčiai vykdyti.

22. Atsiradus bent vienai Sutarties 21 punkte nurodytų aplinkybių, Šalis privalo kitai Šaliai raštu ar elektroniniu paštu pateikti motyvuotą prašymą pakeisti Sutartį. Sutarties keitimo projektą rengia Savivaldybės administracijos specialistas, atsakingas už socialinės priežiūros akreditavimo procedūras.

23. Sutartis gali būti keičiama ir kitais Lietuvos Respublikos civilinio kodekso 6.223 straipsnyje numatytais atvejais.

24. Visi Sutarties pakeitimai ir papildymai yra neatskiriamos Sutarties dalys.

**IX. BAIGIAMOSIOS NUOSTATOS**

25. Sutartis įsigalioja nuo pasirašymo dienos ir galioja iki einamųjų metų pabaigos.

26. Pasibaigus Sutarties galiojimui ar ją nutraukus prieš terminą, Šalys neatleidžiamos nuo savo įsipareigojimų, prisiimtų pagal Sutartį ir atsiradusių iki jos galiojimo pasibaigimo ar nutraukimo prieš terminą, vykdymo.

27. Visa su Sutarties vykdymu susijusi informacija ir pranešimai siunčiami adresais, nurodytais šios Sutarties X skyriuje. Šalys privalo informuoti viena kitą raštu apie Sutarties rekvizitų pakeitimą ne vėliau kaip per 3 (tris) darbo dienas. Šalis neįvykdžiusi šio reikalavimo, negali pareikšti pretenzijų ar atsikirtimų, jog kitos Šalies veiksmai, atlikti pagal paskutinius pastarajai žinomus rekvizitus, neatitinka Sutarties sąlygų arba kad ji negavo pranešimų, ar lėšų, siųstų pagal tuos rekvizitus.

28. Visi Sutarties Šalių siunčiami dokumentai turi būti patvirtinti Sutarties Šalių įgaliotų šiuos dokumentus pasirašyti asmenų parašais.

29. Sutarties sąlygos privalomos Sutarties Šalims.

30. Sutartis gali būti nutraukta Lietuvos Respublikos įstatymų nustatyta tvarka arba Šalių susitarimu.

31. Iš šios Sutarties kilę ir Sutartyje neaptarti klausimai, sprendžiami vadovaujantis Lietuvos Respublikos civilinio kodekso bei kitų teisės aktų nuostatomis.

32. Sutartis ir Sutarties pakeitimai sudaromi lietuvių kalba, dviem egzemplioriais, turinčiais vienodą juridinę galią, po vieną egzempliorių kiekvienai Sutarties Šaliai.

33. Visi Sutarties priedai yra neatskiriamos šios Sutarties dalys.

34. Sutarties priedai:

34.1. Sutarties 1 priedas. Buhalterinės apskaitos dokumentų, pagrindžiančių lėšų faktinį panaudojimą, suvestinė.

34.2. Sutarties 2 priedas. Lėšų panaudojimo ataskaita.

34.3. Sutarties 3 priedas. Akredituotai teikiamų vaikų dienos socialinės priežiūros paslaugų suteikimo ataskaita.

**X. SUTARTIES ŠALIŲ ADRESAI IR REKVIZITAI**

|  |  |
| --- | --- |
| Plungės rajono savivaldybės administracija  Įstaigos kodas 188714469  Adresas: Vytauto g. 12, Plungės  A. s. LT434010043000070025  Bankas: Luminor bank AS  Banko kodas 40100  Tel. (8 448) 73 110  El. p. [savivaldybe@plunge.lt](mailto:savivaldybe@plunge.lt)  Atstovo pareigos  Vardas Pavardė  A.V. | *Įstaigos pavadinimas*  Įstaigos kodas  Adresas:  *Banko sąskaitos numeris*  Bankas:  Banko kodas  Tel.  El. p.  Atstovo pareigos  Vardas Pavardė  A.V. |