**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ATLEIDIMO NUO SOCIALINIO BŪSTO NUOMOS MOKESČIO**

2024 m. balandžio 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 punktu, atsižvelgdama į socialinio būsto nuomininkės 2024 m. vasario 23 d. prašymą bei Sveikatos ir socialinės apsaugos komiteto 2024 m. balandžio 16 d. protokolinį sprendimą Nr. TK-35, Plungės rajono savivaldybės taryba nusprendžia:

Atleisti *(duomenys neskelbtini*) nuo socialinio būsto, esančio *(duomenys neskelbtini*), Plungėje, nuomos mokesčio laikotarpiui nuo 2024 m. balandžio 1 d. iki 2024 m. rugsėjo 30 d., už socialinio būsto būklės pagerinimo darbus.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Neringa Žilienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL ATLEIDIMO NUO SOCIALINIO BŪSTO NUOMOS MOKESČIO “** |
| 2024 m. balandžio 17 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas – nuo 2024 m. balandžio 1 d. iki 2024 m. rugsėjo 30 d. atleisti nuo nuomos mokesčio mokėjimo Savivaldybės socialinio būsto nuomininkę.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujantis Plungės rajono savivaldybės tarybos 2022 m. gegužės 26 d. sprendimu Nr. T1-137 „Dėl Plungės rajono savivaldybės būsto ir socialinio būsto nuomos tvarkos aprašo patvirtinimo“, socialinio būsto nuomos mokestis gali būti sumažinamas arba atleidžiama nuo jo, kai socialinio būsto nuomininko deklaruotos pajamos neviršija per mėnesį nuo 1 iki 1,5 valstybės remiamų pajamų dydžio (176-264 eurų). Socialinio būsto nuomininkės deklaruotos pajamos 4 923 Eur (410 Eur/mėn.) už 2023 metus viršija nustatytą pajamų dydį dėl nuomos mokesčio sumažinimo ar atleidimo, todėl Administracijos direktoriaus sprendimas šiuo atveju negali būti priimamas. Šiuo atveju reikalingas turto savininko sprendimas išimties tvarka sumažinti arba atleisti nuomininkę nuo socialinio būsto nuomos mokesčio įvertinant patirtas išlaidas. Lietuvos Respublikos vietos savivaldos įstatymo 15 straipsnio 2 dalies 14 punktas reglamentuoja išimtinę tarybos kompetenciją „sprendimų teikti mokesčių, rinkliavų ir kitas įstatymų nustatytas lengvatas savivaldybės biudžeto lėšomis, sprendimų dėl sumokėtų mokesčių, rinkliavų (ar jų dalies) kompensavimo tvarkos nustatymo ir šių kompensacijų teikimo savivaldybės biudžeto lėšomis priėmimas, subsidijų ir kompensacijų skyrimo naujas darbo vietas steigiančioms visų teisinių formų įmonėms tvarkos nustatymas atitinkamai keičiant savivaldybės biudžetą tais atvejais, kai lėšų tam nebuvo numatyta“.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą bus patenkintas socialinio būsto nuomininkės prašymas.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nuomininkė prašyme nurodė, kad patyrė 450 eurų išlaidų, remontuodama socialinį būstą. Nuomos mokestis už nuomojamą socialinį būstą taikomas 68,13 Eur/mėn. Įvertinant patirtas išlaidas sprendimo projekte siūloma atleisti Savivaldybės socialinio būsto nuomininkę nuo nuomos mokesčio 6 mėnesiams.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Nuomininkės prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** SĮ „Plungės būstas“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Bus surenkama mažiau nuomos lėšų* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Neringa Žilienė