**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL Plungės rajono savivaldybės tarybos 2023 m. gegužės 18 d. sprendimO nr. t1-122 „DĖL PLUNGĖS RAJONO SAVIVALDYBĖS MOKSLO RĖMIMO PROGRAMOS LĖŠŲ SKYRIMO IR NAUDOJIMO TVARKOS APRAŠO patvirtinimo“ pakeitimo**

2024 m. balandžio 25 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės Mokslo rėmimo programos lėšų skyrimo ir naudojimo tvarkos aprašo, patvirtintą Plungės rajono savivaldybės tarybos 2023 m. gegužės 18 d. sprendimu Nr. T1-122 „Dėl Plungės rajono savivaldybės Mokslo rėmimo programos lėšų skyrimo ir naudojimo tvarkos aprašo patvirtinimo“:

1. Papildant 4.8 papunkčiu:

„4.8. dalinai finansuoti pedagogų organizuojamus mokslo sklaidos renginius, atsižvelgiant į Komisijos nustatytą prioritetą.“

2. 6.3 papunktį ir išdėstyti jį taip:

„6.3. lėšos, numatytos šio Aprašo 4.6, 4.8 ir 5.1 papunkčiuose reikmėms finansuoti, skiriamos Komisijos siūlymu, remiantis Plungės rajono savivaldybės mero potvarkiu patvirtintomis tvarkomis, kurios reglamentuoja dalinį studijų finansavimą siekiant įgyti pedagogo arba papildomą mokomojo dalyko mokytojo ar švietimo pagalbos specialisto kvalifikaciją ir stipendijų gabiems ir talentingiems studentams skyrimo principus.“

3. 9.1 papunktį ir išdėstyti jį taip:

„9.1. piniginė premija gali būti skiriama mokiniui ar kolektyvui už laimėtą pirmą, antrą ar trečią vietą nacionaliniame ar tarptautiniame (išskirtiniais atvejais ir regioniniame) konkurse ar olimpiadoje:

9.1.1. nacionaliniu konkursu ar olimpiada traktuojami tie konkursai ir olimpiados, kuriuos organizuoja nacionalinės įstaigos statusą turinčios įstaigos ar nacionalinio lygio profesionalų asociacijos/sąjungos;

9.1.2. tarptautiniu konkursu ar olimpiada traktuojami tie konkursai ar olimpiados, kurias organizuoja nacionalinės įstaigos statusą turinčios įstaigos arba tie konkursai ir olimpiados, kuriose dalyvauja ne mažiau nei iš 4 skirtingų šalių dalyviai;“

4. 9.3 papunktį ir išdėstyti jį taip:

„9.3. įstaigos, teikiančios informaciją apie mokinių ar kolektyvų bei jų vadovų pasiekimus, privalo pateikti:

9.3.1. siūlomo mokinio ar kolektyvo diplomą, liudijantį apie laimėtą aukščiausią prizinę vietąir informaciją apie galimą laimėti aukščiausią prizinę vietą;

9.3.2. jei diplome nenurodyta, informaciją apie konkursą ar olimpiadą;

9.3.3. informaciją apie konkurso ar olimpiados laiką, vietą, konkurso ar olimpiados dalyvavimo formą (kontaktiniu ar nuotoliniu būdu) ir dalyvių skaičių;

9.3.4. informaciją, kurioms valstybėms atstovavo tarptautinio konkurso ar olimpiados dalyviai, jei konkursą organizavo ne nacionalinės įstaigos statusą turinti įstaiga;“

5. Papildant 9.5 papunkčiu:

„9.5. Komisija turi teisę paprašyti papildomų dokumentų, siekdama įvertinti premijos tikslingumą.“

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės vicemeras Žydrūnas Purauskis

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Švietimo ir sporto skyriaus vedėjas Gintautas Rimeikis

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS MOKSLO RĖMIMO PROGRAMOS LĖŠŲ SKYRIMO IR NAUDOJIMO TVARKOS APRAŠO patvirtinimo“** |
| 2024 m. balandžio 5 d.  Plungė |

**1. Parengto sprendimo projekto tikslai, uždaviniai.**

Pakeisti Mokslo rėmimo programos lėšų skyrimo ir naudojimo tvarkos aprašo (toliau – Aprašas), patvirtinto Plungės rajono savivaldybės tarybos 2023 m. gegužės 18 d. sprendimu Nr. T1-122 „Dėl Plungės rajono savivaldybės Mokslo rėmimo programos lėšų skyrimo ir naudojimo tvarkos aprašo patvirtinimo“, 6.3, 9.1, 9.3 papunkčius bei papildyti 4.8 ir 9.5 papunkčiais.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Siūloma Aprašą papildyti patikslintomis nuostatomis 6.3, 9.1 ir 9.3 papunkčiuose ir įtraukti 4.8 bei 9.5 papunkčius.

**3. Kodėl būtina priimti sprendimą, kokių pozityvių rezultatų laukiama.**

Atsižvelgus į praėjusių metų patirtį, siūloma patikslinti nacionalinių ir tarptautinių konkursų ar olimpiadų apibūdinimą, jog būtų galima objektyviau įvertinti teikiamas kandidatūras premijoms gauti.

**4. Lėšų poreikis ir finansavimo šaltiniai.**

Sprendimo projekto įgyvendinimui papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

**-**

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Sprendimo projekto lyginamasis variantas pridedamas.

**7. Sprendimo projekto antikorupcinis vertinimas.**

Vadovaujantis LR Korupcijos prevencijos įstatymo 8 straipsnio 1 dalies 2 punktu, teisės akto projektas teikiamas vertinimui.

**8. Nurodyti, kieno iniciatyva sprendimo projektas yra parengtas.**

Plungės r. savivaldybės Mokslo rėmimo programos komisijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

**-**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės administracijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* | *Lėšų skyrimo procesas taps aiškesnis ir labiau reglamentuotas* | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Švietimo ir sporto skyriaus vedėjas Gintautas Rimeikis