**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO VALSTYBINĖS ŽEMĖS SKLYPO NUOMOS SUTARTIES IR PAPILDOMO SUSITARIMO NUTRAUKIMUI BEI ŽEMĖS SKLYPO IŠNUOMOJIMUI UAB „SELENTA“**

2024 m. balandžio 25 d. Nr. T1-

Plungė

Vadovaudamasi Lietuvos Respublikos civilinio kodekso 6.562 straipsnio 3 punktu, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 7 straipsnio 2 dalimi, 9 straipsnio 6 dalies 1 punktu, Lietuvos Respublikos Vyriausybės 2024 m. kovo 27 d. nutarimu Nr. 210 „Dėl Lietuvos Respublikos Vyriausybės 1999 m. kovo 9 d. nutarimo Nr. 260 „Dėl naudojamų kitos paskirties valstybinės žemės sklypų pardavimo ir nuomos“ pakeitimo“ 3 skirsniu, Šiaulių apygardos teismo civilinės bylos Nr. B2-119-856/2022 sprendimu dėl pripažinimo bankrutavusios UAB „Plungės Jonis“, juridinio asmens kodas 269888690, adresu Telšių g. 39A, Plungės m., veiklos pabaigos ir atsižvelgdama į UAB „Selenta“ 2024 m. kovo 14 d. raštą Nr. AG-1964, Plungės rajono savivaldybės taryba n u s p r e n d ž i a:

1. Pritarti 2020 m. kovo 28 d. valstybinės žemės sklypo nuomos sutarties Nr. N68/2000-0889 ir 2014 m. rugpjūčio 6 d. papildomo susitarimo „Dėl 2000 m. kovo 28 d. valstybinės žemės nuomos sutarties Nr. N68/2000-0889 pakeitimo“, kuriais UAB „Plungės Jonis“, juridinio asmens kodas 269888690, išnuomotas 2,8986 ha žemės sklypas (kadastro Nr. 6854/0007:4, unikalus Nr. 4400-2945-4900), esantis adresu Lentpjūvės g. 16, Plungės mieste, nutraukimui.

2. Pritarti 2,8986 ha ploto kitos paskirties žemės sklypo (kadastro Nr. 6854/0007:4, unikalus Nr. 4400-2945-4900), esančio Lentpjūvės g. 16, Plungės mieste, išnuomojimui UAB „Selenta“, juridinio asmens kodas 304766743, 49 metų laikotarpiui, esamų statinių eksploatavimui.

3. Įgalioti Plungės rajono savivaldybės merą, o jo nesant – jį pavaduojantį asmenį, Savivaldybės vardu pasirašyti šio sprendimo 2 punkte nurodyto žemės sklypo valstybinės žemės nuomos sutartį.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus patarėja Regina Krauleidienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO VALSTYBINĖS ŽEMĖS SKLYPO NUOMOS SUTARTIES IR PAPILDOMO SUSITARIMO NUTRAUKIMUI BEI ŽEMĖS SKLYPO IŠNUOMOJIMUI UAB „SELENTA““** |
| 2024 m. balandžio 5 d.  Plungė |

**1. Parengto sprendimo projekto tikslai, uždaviniai.**

Sprendimo tikslas – gauti Plungės rajono savivaldybės tarybos pritarimą dėl:

1.1. 2000 m. kovo 28 d. valstybinės žemės sklypo (kadastro Nr. 6854/0007:4, unikalus Nr. 4400-2945-4900) nuomos sutarties Nr. N68/2000-0889 ir 2014 m. rugpjūčio 6 d. papildomo susitarimo „Dėl 2000 m. kovo 28 d. valstybinės žemės nuomos sutarties Nr. N68/2000-0889 pakeitimo“ nutraukimo, kai juridinis asmuo, kuris buvo žemės nuomininkas, likviduojamas;

1.2. valstybinės žemės nuomos sutarties sudarymo su UAB „Selenta“ prie esamų statinių ar įrenginių, esančių Lentpjūvės g. 16, Plungės m., Plungės r. sav.. Nuomos sutarties terminas (49 metai) nustatytas pagal statinių, pastatytų iki 1996 m. sausio 1 d. saugaus naudojimo terminą, atsižvelgiant į esamų statinių ekonomiškai pagrįstą naudojimo trukmę, vadovaujantis statybos techniniais reglamentais, pagal kuriuos nustatoma statinių gyvavimo trukmė.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Sprendimo projekte aptariamas klausimas apibrėžtas Lietuvos Respublikos civilinio kodekso 6.562 straipsnio „Žemės nuomos sutarties pabaiga“ 3 punkte: žemės nuomos sutartis baigiasi, kai juridinis asmuo, kuris buvo žemės nuomininkas, likviduojamas.

Vadovaujamasi Lietuvos Respublikos Vyriausybės 2024 m. kovo 27 d. nutarimo Nr. 210 „Dėl Lietuvos Respublikos Vyriausybės 1999 m. kovo 9 d. nutarimo Nr. 260 „Dėl naudojamų kitos paskirties valstybinės žemės sklypų pardavimo ir nuomos“ pakeitimo“ 3 skirsniu, kuriame numatyta naudojamo žemės sklypo nuoma be aukciono prie esamų statinių ar įrenginių.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą naujas statinių savininkas galės vykdyti veiklą žemės sklype, kuris reikalingas sklype esantiems statiniams eksploatuoti.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Atsižvelgiant į UAB „Selenta“ 2024 m. kovo 14 d. raštą Nr. AG-1964 išnuomoti aukščiau nurodytą naudojamą kitos paskirties valstybinės žemės sklypą, esantį Lentpjūvės g. 16, Plungės mieste, žemės sklypo (kadastro Nr. 6854/0007:4, unikalus Nr. 4400-2945-4900) prie UAB šiuo metu priklausančių statinių.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

UAB „Selenta“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įveiklinta teritorija* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus patarėja Regina Krauleidienė