**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO VALSTYBINĖS ŽEMĖS NUOMOS SUTARTIES PAKEITIMUI**

2024 m. balandžio 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 9 straipsnio 6 dalies 1 punktu, 10 straipsnio 1 dalimi, 23 straipsnio 8 dalimi, Lietuvos Respublikos Vyriausybės 2024 m. kovo 27 d. nutarimo Nr. 210 „Dėl Lietuvos Respublikos Vyriausybės 1999 m. kovo 9 d. nutarimo Nr. 260 „Dėl naudojamų kitos paskirties valstybinės žemės sklypų pardavimo ir nuomos“ pakeitimo“ II skyriaus 3 skirsnio 43.6 papunkčiu ir atsižvelgdama į UAB „Litspringas“ 2024 m. kovo 29 raštą (registracijos DVS „Kontora“ Nr. AG-2359) „Dėl valstybinės žemės nuomos sutarties“, Plungės rajono savivaldybės taryba n u s p r e n d ž i a:

1. Pritarti 2023 m. spalio 31 d. valstybinės žemės nuomos sutarties Nr. 36SŽN-192-(14.36.55 E.) (toliau – Sutartis) pakeitimui dėl 1,2518 ha ploto žemės sklypo (kadastro Nr. 6854/0006:9, unikalus Nr. 6854-0006-0009) dalies nuomos su UAB „Litspringas“, esančios Stoties g. 5A, Plungės mieste. Sutarties 3 punkte vietoje sakinio „Galimybė keisti žemės sklypo naudojimo būdą, nenumatoma, kadangi nustatyta naudojimo paskirtis ir būdas atitinka savivaldybės bendrajame plane numatytą pagrindinę žemės naudojimo paskirtį ir naudojimo būdą“ šį sakinį išdėstyti taip:

„Galimybė keisti žemės sklypo pagrindinę žemės naudojimo paskirtį ir (ar) naudojimo būdą, kai pagal galiojančius teritorijų planavimo dokumentus numatyta galimybė išnuomojamame valstybinės žemės sklype pakeisti pagrindinę žemės naudojimo paskirtį ir (ar) būdą kita pagrindine žemės naudojimo paskirtimi ir (ar) būdu. Nurodomi pagrindinė žemės naudojimo paskirtis ir galimi naudojimo būdai: pagrindinė žemės naudojimo paskirtis – kita, naudojimo būdai: komercinės paskirties objektų teritorijos ir pramonės ir sandėliavimo objektų teritorijos.“

Susitarimą dėl Sutarties pakeitimo išdėstyti nauja redakcija.

1. Pritarti Susitarimo pasirašymui dėl Sutarties pakeitimo.
2. Įgalioti Plungės rajono savivaldybės merą, o jo nesant – jį pavaduojantį asmenį, Savivaldybės vardu pasirašyti šio sprendimo 1 punkte nurodytą Susitarimą dėl Sutarties pakeitimo.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus patarėja Regina Krauleidienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO VALSTYBINĖS ŽEMĖS NUOMOS SUTARTIES PAKEITIMUI“** |
| 2024 m. balandžio 10 d.  Plungė |

**1. Parengto sprendimo projekto tikslai, uždaviniai.**

Sprendimo tikslas – pritarti 2023 m. spalio 31 d. valstybinės žemės nuomos sutarties Nr. 36SŽN-192-(14.36.55 E.) (toliau – Sutartis) pakeitimui dėl 1,2518 ha ploto žemės sklypo (kadastro Nr. 6854/0006:9, unikalus Nr. 6854-0006-0009) dalies nuomos su UAB „Litspringas“, esančios Stoties g. 5A, Plungės mieste, į Sutartį įrašant galimybę keisti pagal Plungės miesto bendrąjį planą numatytus naudojimo būdus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Žemės įstatymo 23 straipsnio 8 dalimi „Galimybė keisti nuomojamo valstybinės žemės sklypo pagrindinę žemės naudojimo paskirtį ir (ar) būdą valstybinės žemės nuomos sutartyje, kai valstybinė žemė išnuomojama pagal šio įstatymo 9 straipsnio 6 dalies 1 punktą, arba jos pakeitime gali būti nurodoma, kai pagal detalųjį planą ar specialiojo teritorijų planavimo dokumentą arba savivaldybės lygmens bendrąjį planą ar vietovės lygmens bendrąjį planą numatyta galimybė pakeisti išnuomoto valstybinės žemės sklypo pagrindinę žemės naudojimo paskirtį ir (ar) būdą kita paskirtimi ir (ar) būdu.“

Lietuvos Respublikos Vyriausybės 2024 m. kovo 27 d. nutarimo Nr. 210 „Dėl Lietuvos Respublikos Vyriausybės 1999 m. kovo 9 d. nutarimo Nr. 260 „Dėl naudojamų kitos paskirties valstybinės žemės sklypų pardavimo ir nuomos“ pakeitimo“ II skyriaus 3 skirsnio 43.6 papunkčiu „Galimybė keisti žemės sklypo pagrindinę žemės naudojimo paskirtį ir (ar) naudojimo būdą, kai pagal galiojančius teritorijų planavimo dokumentus numatyta galimybė išnuomojamame valstybinės žemės sklype pakeisti pagrindinę žemės naudojimo paskirtį ir (ar) būdą kita pagrindine žemės naudojimo paskirtimi ir (ar) būdu. Nurodomi pagrindinė žemės naudojimo paskirtis ir galimi naudojimo būdai“. Tarybos sprendimu naudojimo būdai nekeičiami, tik Sutartyje įrašoma galimybė papildyti naudojimo būdus pagal galiojantį Plungės miesto bendrąjį planą.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą UAB Litspringas“ galės vykdyti regioninės plėtros projektą pagal Plungės miesto bendrajame plane numatytus žemės sklypo naudojimo būdus (komercinės paskirties objektų teritorijos ir pramonės ir sandėliavimo objektų teritorijos). Šiuo metu nuomojamo žemės sklypo pagrindinė žemės naudojimo paskirtis – kita, naudojimo būdas – komercinės paskirties objektų teritorijos.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Atsižvelgiant į UAB „Litspringas“ 2024 m. kovo 29 d. raštą (registracijos DVS „Kontora“ Nr. AG-2359) „Dėl valstybinės žemės nuomos sutarties“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

UAB „Litspringas“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įveiklinta teritorija* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus patarėja Regina Krauleidienė